RESOLUCIÓN do 25 de setembro de 2015, da Dirección Xeral de Traballo e Economía Social, pola que se dá publicidade das axudas concedidas ao abeiro da Orde do 8 de abril de 2014 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de decembro de 2013 ata o 30 de xuño de 2015, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 75, do 21 de abril), e se dá publicidade ao seu cofinanciamento polo Fondo Social Europeo.
Consellería de Traballo e Benestar — III. Outras disposicións — 19/10/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación, no Diario Oficial de Galicia, das subvencións concedidas con cargo ás aplicacións orzamentarias 11.02.322C.470.0 e 11.02.322C.481.2, ao abeiro da Orde do 8 de abril de 2014 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de decembro de 2013 ata o 30 de xuño de 2015, dentro do Programa para a promoción da integración laboral das persoas con discapacidade en centros especiais de emprego, modificada pola Orde do 13 de outubro de 2014 (Diario Oficial de Galicia número 202, do 22 de outubro) e pola Orde do 26 de novembro de 2014 (Diario Oficial de Galicia número 234, do 5 de decembro).
As subvencións reguladas na dita orde dentro do Programa para a promoción da integración laboral das persoas con discapacidade en centros especiais de emprego están financiadas con fondos finalistas do Estado.
De acordo coa comunicación realizada polo Servizo Público de Emprego Estatal do Ministerio de Emprego e Seguridade Social, infórmase de que estas subvencións, correspondentes ás mensualidades desde decembro de 2013 a xuño de 2015, poderán estar cofinanciadas nunha porcentaxe do 80 % polo Fondo Social Europeo para o obxectivo de converxencia, a través do Programa operativo plurirrexional de adaptabilidade e emprego número 2007ES05UPO001, aprobado con data do 14 de decembro de 2007 para o período 2007-2013, no eixe 2, tema prioritario 66.
Convocatoria: Orde do 8 de abril de 2014 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de decembro de 2013 ata o 30 de xuño de 2015, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 75, do 21 de abril), modificada pola Orde do 13 de outubro de 2014 (Diario Oficial de Galicia número 202, do 22 de outubro) e pola Orde do 26 de novembro de 2014 (Diario Oficial de Galicia número 234, do 5 de decembro).
Santiago de Compostela, 25 de setembro de 2015